เรื่องร้องเรียน (ถนน,จราจร) วันที่ 2022-12-14 02:49:18 — แขวงบางโคล่ เขตบางคอแหลม กรุงเทพมหานคร
จุดแยกถนนพระราม 3 กับถนนเจริญราษฎร์ ทราบมาว่ามีเหตุถนนทรุด ทำให้ต้องปิดสะพานข้ามแยกนั้น ตั้งแต่วันที่ 13/12/22 ทำให้เกิดการจราจรติดขัดเป็นวงกว้างมาก 

ทั้งนี้ที่บริเวณเดียวกัน มีการปิดถนนไป 1 เลน บริเวณใกล้จุดกลับรถใต้สะพานข้ามแยกเพื่อทำงานอะไรบางอย่างมานานแล้ว

อยากทราบว่า การซ่อมถนนที่ทรุดจะใช้เวลาอีกนานแค่ไหน และมีแผนจะหยุดการปิดเลนถนน 1 เลนนั้นชั่วคราว เพื่อช่วยให้การจราจรระบายได้ดีขึ้นไหม ระหว่างซ่อมแซมถนนทรุดดังกล่าว ทั้งนี้หากมีการประชาสัมพันธ์เส้นทางหลีกเลี่ยงการจราจรที่ดีกว่านี้ ก็น่าจะช่วยได้ครับ

การทำงานของกทม. ควรมีจุดรวมในการประสายงาน ไม่ให้มีการก่อสร้างหลายๆ อย่างจากหลายหน่วยงาน ทับซ้อนในบริเวณพื้นที่ใกล้ๆ กัน แล้วส่งผลกระทบกับการใช้ชีวิตของประชาชนอย่างมาก

ฝากพิจารณาด้วยครับ

ด้วยความนับถืออย่างสูง